FELHÍVÁS
Szociális célú tűzifa támogatás igénylése
Dunavecse Város Önkormányzata Képviselő-testületének a szociális célú tűzifa támogatás helyi szabályairól szóló rendelete szerint az önkormányzat vissza nem térítendő természetbeni támogatásként tűzifát biztosíthat annak a személynek, aki az általa lakott lakást tűzifával fűti, és

a) aktív korúak ellátására jogosult

b) időskorúak ellátására jogosult

c) adósságkezelési támogatáshoz kapcsolódó adósságcsökkentési támogatásra jogosult

d) lakásfenntartási támogatásra jogosult

e) hátrányos helyzetű gyermeket nevel

f) gyermeke rendszeres gyermekvédelmi kedvezményre jogosult

g) közgyógyellátásra jogosult

h) egyedül élő nyugdíjas, akinek havi jövedelme nem haladja meg a 100.000 Ft-ot.

A kérelemnyomtatvány a Polgármesteri Hivatal hatósági csoportján szerezhető be, vagy letölthető a www. dunavecse.hu honlapról. 
A támogatás iránti kérelmeket 2014. december 1-től 2014. december 12-ig lehet benyújtani a Polgármesteri Hivatal hatósági csoportján. 
A kérelemhez csatolni kell a jogosultságot igazoló határozatot (amennyiben az ellátást nem Dunavecse Város Jegyzője vagy a képviselő-testület állapította meg), a h) pont szerinti kérelmező esetében pedig a kérelem benyújtását megelőző hónap jövedelméről szóló igazolást (pl. nyugdíjszelvény). 

A kérelmek elbírálása érkezési sorrendben történik azzal, hogy az a)-e) szerinti kérelmezőt a többi kérelmezőnél előbbre kell sorolni. 
